
_START_ARTICLE_
Marcus Aurelius-søjlen
_START_PARAGRAPH_
Marcus Aurelius-søjlen er en søjle på Piazza Colonna i Rom. Monumentet er udført med Trajanussøjlen som forbillede._NEWLINE_Søjlen, der er 39 m høj, var oprindelig en del af et gravmonument over den romerske kejser Marcus Aurelius, rejst 180 e.Kr. Den er smykket af et relief, der løber i en spiral rundt om søjlen og og skildrer hans kampe mod folkene nord for Donau, der dengang truede Romerriget._NEWLINE_På grund af jordhævningen er en del af søjlens base havnet under jorden. En ny base blev fremstillet i 1587, samtidig som pave Sixtus V lod placere en statue af apostelen Paulus på toppen, med blikket i retning mod Peterskirken.